recursal/SuperWikiNEXT-32B huggingface dataset:
**পাম ট্রি মসজিদ** দক্ষিণ আফ্রিকার কেপ টাউন শহরের ১৮৫ লং স্ট্রিটে অবস্থিত আফ্রিকার দ্বিতীয় প্রাচীন মসজিদ। পূর্বে এটি ছিল আবাসস্থল, পরবর্তীতে যা মসজিদে রূপান্তরিত হয়েছে। মসজিদটিকে ইয়ান ভ্যান বোগিজ গির্জা হিসেবেও উল্লেখ করা হয়।

ইতিহাস
------

 ১৯৪৩ সালে পাম গাছ মসজিদ
একসময়কার হারমানাস স্মটসের মালিকানাধীন জমিতে অবস্থিত ভবনটি ১৭৫১ সালে দক্ষিণ-পশ্চিমেে স্থাপিত হয়েছিলে। এই অনুদানটি লং, লিউউইন এবং কেরোম স্ট্রিটস দ্বারা নিয়ন্ত্রিত ছিল। ১৭৫৪ সালে তার স্ত্রী মারা যাওয়ার পরে সম্পত্তিটির কিছু অংশ বিক্রি করে দেওয়া হয়েছিল। উক্ত সময়ে সম্পত্তির উপর আস্তাবল ছিল। এটি একসময় জেএম ভোগেল ক্রয় করেছিলেন এবং ১৭৭৭ সালে ভোগেলের মৃত্যুর পরে ব্যারন উইলেম ফারডিনান্ড ভ্যান রিড ভ্যান অডশোর ক্রয় করেছিলেন। ১৭৮২ সালে এটি তার এক ছেলের কাছে স্থানান্তরিত হয়। পরবর্তীতে ড্যানিয়েল হুগো (১৭৮৫), ড্যানিয়েল ক্রিনাউ (১৭৮৬) এবং ক্যারেল লোডেভিজক স্কট (১৭৮৭) এই জমির মালিকানায় ছিলেন।

১৭৮৮ সালে স্কট প্রথম বাসস্থানটি নির্মাণের সময় দেউলিয়া হয়ে পড়েছিলেন। অতঃপর ১৭৯০ সালে এই সম্পত্তিটি জেপি রক্স ক্রয় করেছিলেন। মুক্ত দাস জন ভ্যান বুগিস এবং ফ্রান্সস ভ্যান বেনগালেন ১৮০৭ সালে সম্পত্তিটি ক্রয় করেছিলেন এবং ১৮১১ সালে জ্যান ভ্যান বোগিজ এই জমির একমাত্র মালিক হয়েছিলেন। প্রাক্তন ইমাম হিসাবে সাফল্য অর্জন করতে ব্যর্থ হলে জন এবং ফ্রান্স কিছু অনুগামীদের সাথে আউয়াল মসজিদ থেকে বিচ্ছিন্ন হয়ে পড়ে। ১৮৪৬ সালে ১১২ বছর বয়সে জন ভ্যান বুগিস মারা যাওয়ার সময় তিনি সম্পত্তিটি কেপের স্ত্রী সামিদার কাছে রেখে যান, তবে এই ভবনটিকে কেপটাউনের দ্বিতীয় প্রাচীনতম মসজিদ হিসাবে চালিয়ে যাওয়ার কথা জানিয়ে গিয়েছিলেন।

ধারণা করা হয় ১৮১১ থেকে ১৮২১ সালের মধ্যে ভবনটি মসজিদে পরিণত হওয়ার সময়ে দ্বিতীয় তলাটি যুক্ত করা হয়। ভবনটির সামনে একসময় বাগান ছিল, তাতে দুটি খেজুর গাছ গজিয়েছিল; যার মধ্য হতে একটি বর্তমানে অবশিষ্ট রয়েছে।

তথ্যসূত্র
---------


উইকিমিডিয়া কমন্সে **পাম ট্রি মসজিদ** সংক্রান্ত মিডিয়া রয়েছে।

1. ↑  Mountain, Alan (২০০৪)। *An Unsung Heritage: Perspectives on Slavery*। New Africa Books। পৃষ্ঠা 92। আইএসবিএন 9780864866226।
2. ↑  মহীন, রীয়াদ (১৯ জুলাই ২০২০)। "বো-কাপ পুরোটাই যেন স্বাধীনতার রঙ"। বাংলা ট্রিবিউন। ১৯ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০২০।
3. 1 2  Fransen, Hans (২০০৪)। *The Old Buildings of the Cape*। Jonathan Ball Publishers। পৃষ্ঠা 42। আইএসবিএন 1868421910।
4. ↑  Mountain, Alan (২০০৪)। *An Unsung Heritage: Perspectives on Slavery* (ইংরেজি ভাষায়)। নিউ আফ্রিকা বুকস। পৃষ্ঠা ৯২। আইএসবিএন 9780864866226।
***পোড়িয়াল*** (তামিল: பொரியல்) হল একটি তামিল শব্দ যা কোনো ভাজা বা কখনও কখনও ভাজা উদ্ভিজ্জ খাদ্য পদকে বোঝায়। এটিকে কন্নড় ভাষায় *পালিয়া*, তেলেগুতে *ভেপুডু* ও মালায়ালামে *মেঝুকুপুরাট্টি* বলা হয়। এটি সাধারণত ঈষৎ ভাজি করে কাটা বা কাটা শাকসবজি ও মশলা দিয়ে তৈরি করা হয়। প্রস্তুতিতে সাধারণত সরিষা, মাষকলাই, পেঁয়াজ এবং তারপর প্রধান সবজি ভাজা ও সবশেষে হলুদ, বিভিন্ন মশলা, শুকনো লাল মরিচ ও ধনে যোগ করা হয়। তামিলনাড়ুতে কাটা নারকেল অলঙ্করণ হিসাবে যোগ করা হয়। সাধারণভাবে সব *পোড়িয়াল*-এ কিছু শাকসবজি ও মসুর বা সবুজ শাক থাকে, তবে মূল সবজির অনেক বৈচিত্র বিদ্যমান। 

*পোড়িয়াল* সাম্বার, রসম ও দই (ভারতীয় ইংরেজিতে কার্ড) দিয়ে ভাতের তিন ধারার খাবারের পার্শ্ব পদ হিসাবে পরিবেশন করা হয়। পোড়িয়াল সাধারণত চাপাটির সাথেও খাওয়া হয়।

'মুরুঙ্গাকাই কেরাই পোড়িয়াল' হল মোরিঙ্গা পাতার পোড়িয়াল।
অন্যান্য অনেক আঞ্চলিক বৈচিত্র বিদ্যমান। দক্ষিণ ভারতের কর্ণাটক রাজ্যের একটি খুব সাধারণ খাবার পালিয়া *পোড়িয়ালের* অনুরূপ। পালিয়ার কিছু বৈচিত্র্যের মধ্যে উরদ ডালের পরিবর্তে ছানার ডাল ব্যবহার করা হয়। অন্ধ্র অঞ্চলে পোরুতু প্রায় একই পদ্ধতিতে প্রস্তুত করা হয়, তবে নামটি গুড্ডু পোরুতু, ডিম *পোড়িয়ালের* বিকল্প হয়ে উঠছে।

ব্যুৎপত্তি
----------

পোড়িয়াল শব্দটি খাদ্য পদ তৈরির সাথে জড়িত রান্না বা প্রস্তুতির প্রক্রিয়াকে বোঝায়। ক্রিয়াপদ পোড়ি বলতে বোঝায় নাড়াচাড়া করে ভাজা, অর্থাৎ অল্প পরিমাণ গরম তেল দিয়ে গরম কড়ায় রান্না করা। বিশেষ্য হিসাবে পোড়ি শব্দটি দ্বারা স্ফীত চাল বা পপকর্নকে বোঝায়, যা একইভাবে প্রস্তুত করা হয়।

অন্যান্য তামিল শব্দ যা একটি খাদ্য পদ ভিত্তিক রান্নার প্রক্রিয়াকে নির্দেশ করে:

* আভিয়াল - সিদ্ধ করা
* কড়াইয়াল - সিদ্ধ মসুর ডাল পানি দিয়ে পিষে নেওয়া
* মাসিয়াল - সিদ্ধ শিকড় ও শাকসবজির বাটা
* থুভাইয়াল - ভাজা সবজির মোটা বাটা
* ভারুভাল - ডুবোতেলে ভাজা
* ভাথাক্কল - ঈষৎ ভাজা
* ভাট্রাল - শুকানো (রোদে)

তথ্যসূত্র
---------

1. ↑  Shreekanth, Swasthi (১২ ফেব্রুয়ারি ২০২৩)। "Beans Poriyal | Green Beans Fry"। *indianhealthyrecipes.com*।
**রসময় মেমোরিয়াল উচ্চ বিদ্যালয়** হচ্ছে বাংলাদেশের সিলেট জেলার একটি পুরোনো এবং ঐতিহ্যবাহী শিক্ষাপ্রতিষ্ঠান। সিলেট শহরের দাড়িয়াপাড়া এলাকায় বিদ্যালয়টি অবস্থিত। ঐতিহ্যবাহী এই বিদ্যালয়টি ১৯৩০ সালে প্রতিষ্ঠিত হয়।

প্রতিষ্ঠার পটভূমি
-----------------

উনিশ শতকে ব্রিটিশবিরোধী "ভারত ছাড়" আন্দোলনের সময় তদানিন্তন জনশিক্ষা পরিচালক ক্যানিংহাম বিজ্ঞপ্তি জারি করেন যে, সরকারী মাধ্যমিক স্কুলে পড়তে হলে অভিভাবকদের জামিন দিতে হবে যে, তাদের সন্তানরা ব্রিটিশবিরোধী আন্দোলনে অংশ নিবে না। তখন সিলেটের দুর্গাকুমার পাঠশালায় কিছু সমাজসেবী আইনজীবীদের সহায়তায় **পিপলস একাডেমী** নামে একটি প্রাতঃকালীন বিদ্যালয় চালু করা হয়। বিদ্যালয়টি যে জায়গায় স্থানান্তরিত করা হয় সে ভিটা ছিল আইনজীবী প্যারিমোহন দাসের। প্যারীমোহন দাসের উক্ত ভিটা সিলেট টাউন ব্যাংক কর্তৃক বন্ধক থাকায় তার মৃত্যুর পর তা নিলামে তুলা হয়। শিক্ষা কার্যক্রম স্বাভাবিক রাখার স্বার্থে জগন্নাথপুর উপজেলার বিশিষ্ট জমিদার ব্রজেন্দ্র নারায়ন চৌধুরী উক্ত জায়গা ক্রয় করে তার পিতার(রসময় চৌধুরী) নামে উৎসর্গ করেন এবং নামকরন করেন "রসময় মেমোরিয়াল উচ্চ বিদ্যালয়"।

ক্যাম্পাস
---------

রসময় মেমোরিয়াল উচ্চ বিদ্যালয় নিজস্ব ০.৮৬৩৪ একর জমির উপর প্রতিষ্ঠিত। ভবন সংখ্যা ৪টি, বিজ্ঞানাগার, কম্পিউটার ল্যাব, লাইব্রেরি, ছাত্রী মিলনায়তন, শিক্ষক মিলনায়তন, বিএনসিসি কক্ষ ছাড়াও শ্রেনিকক্ষ রয়েছে মোট ২২টি। ৬ষ্ঠ থেকে ৮ম শ্রেনি পর্যন্ত তিনটি করে শাখা চালু আছে। বিজ্ঞান, মানবিক এবং ব্যবসায় শিক্ষা শাখায় শিক্ষার্থীদের পাঠদান অব্যাহত রয়েছে। বর্তমানে বিদ্যালয়ে শিক্ষক ও শিক্ষিকার সংখ্যা ২২জন।

পোশাক
-----

স্কুল ব্যাজসহ সাদা শার্ট এবং কালো প্যান্ট, সাদা রঙের পিটি সু(কেডস) এবং শীতে নেভি ব্লু সোয়েটার।

খেলাধুলা ও সাংস্কৃতিক কার্যক্রম
-------------------------------

রসময় স্কুলে প্রতিবছর বার্ষিক ক্রীড়া প্রতিযোগিতা অনুষ্ঠিত হয়।

বিদ্যালয়ে বাংলা নববর্ষ এর অনুষ্ঠান প্রতিবছর বেশ জাকজমকভাবে উদযাপিত হয়। এছাড়াও বিভিন্ন বিশেষ দিবসে বিদ্যালয় র‍্যালি সহ বিভিন্ন আয়োজন করে থাকে।

উল্লেখযোগ্য শিক্ষার্থী
----------------------

* ভবানী প্রসাদ সিংহ - বিচারপতি; বাংলাদেশ সুপ্রিমকোর্ট
* ফারুক রশিদ চৌধুরী - প্রাক্তন সংসদ সদস্য ও প্রতিমন্ত্রী; অর্থ মন্ত্রণালয়
* বীরেন্দ্র কুমার রায় - বীর মুক্তিযুদ্ধা
* আব্দুল কাইয়ুম জালালী পংকী - সাবেক প্যানেল মেয়র
* এম ই এম ইকবালুর রহমান মোহন - আইনজীবী ও আয়কর উপদেষ্টা
* দেওয়ান ফরিদ গাজী - রাজনীতিবিদ
* প্রবাল চৌধুরী পূজন - সহকারী পাবলিক প্রসিকিউটর সিলেট জজ কোর্ট
* অমরেন্দু দে অমর - কন্ঠশিল্পী
* এনামুল হক বিজয় - বাংলাদেশ জাতীয় দলের ক্রিকেটার
* ডা মো আব্দুলাহ - চিকিৎসক

তথ্যসূত্র
---------

1. ↑  "বাংলাদেশ সুপ্রিমকোর্টের বার্ষিক রিপোর্ট ২০১৬" (পিডিএফ)। ২০ মার্চ ২০১৮ তারিখে মূল (পিডিএফ) থেকে আর্কাইভ করা।
2. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। Archived from the original on ৮ জুলাই ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. ↑  "আ'লীগে মান্নান এগিয়ে জোটের দুশ্চিন্তায় বিএনপি"।
4. ↑  "হাজী আব্দুল কাইয়ুম জালালী পংকীকে মদন মোহন বিশ্ববিদ্যালয় কলেজ ছাত্রদলের সংবর্ধনা"। [*স্থায়ীভাবে অকার্যকর সংযোগ*]
**রাক্ষসী** চিত্রনায়িকা রোজিনা এবং চিত্রনায়ক ফেরদৌস অভিনীত ২০০৫-এর একটি বাংলাদেশী চলচ্চিত্র। বাংলাদেশের জাতীয় কবি কাজী নজরুল ইসলামের একটি ছোট গল্প 'রাক্ষুসী' অবলম্বনে নির্মাণ করা হয় এটি। এটি জাতীয় কবির লেখার দ্বিতীয় চলচ্চিত্রায়ন। এর চিত্রনাট্যকারআহমদ জামান চৌধুরী। ছবিটি পরিচালনা করেছেন মতিন রহমান। আর প্রযোজনায় রয়েছেন ফরিদুর রেজা সাগর এবং ইবনে হাসান খান। ছবিতে নাম ভূমিকায় অভিনয় করেছেন রোজিনা এবং তার স্বামীর ভূমিকায় রয়েছে ফেরদৌস। এছাড়াও চলচ্চিত্রের এক বিশেষ চরিত্র কুন্তির ভূমিকায় রয়েছে চিত্রনায়িকা পূর্ণিমা। এছাড়াও দিলারা জামান, রহমত আলী, সাইদ আখতার আলী, খালেদ আনোয়ার, লুৎফর রহমান জর্জ সহ অনেকেই রয়েছেন।

কাহিনীসংক্ষেপ
-------------

বিন্দি হলেন একনিষ্ঠ স্ত্রী, যার স্বামী ভোলা তাকে নিয়ে সর্বদা গর্ববোধ করেন। একদা ভোলা তার ছোট শালীকা কুন্তির প্রেমে পড়ে যায় আর তার সাথে নেতিবাচক আচরণ করে, যার ফলে বিন্দি খুবই কষ্ট পায় এবং প্রতিহিংসাপূর্বক নিজেই নিজের স্বামীকে হত্যা করে কারাগারে যায়। এলাকায় রাতারাতি এ খবর ছড়িয়ে যায়, আর এলাকার লোকজন সকলে বিন্দিকে খারাপ নারী হিসেবে মনে করে। কিন্তু কেউ তার যন্ত্রণা বুঝতে পারে না, আর সে যখন কারাসাজা শেষ করে বাড়ি ফিরে আসে তখন এলাকা
বাসী তাকে "রাক্ষুশী" (দানবী) বলে হেয় করা শুরু করে।

শ্রেষ্ঠাংশে
-----------

রোজিনা - বিন্দি

ফেরদৌস- ভোলা

পূর্ণিমা -কুন্তি

দিলারা জামান-

মতিন রহমান

রহমত আলী

সায়েদ আখতার আলী

খালেদ আনোয়ার

লুৎফর রহমান জর্জ

মকবুল হোসাইন

আব্দুল করিম

শামসুদ্দীন টগর

তথ্যসূত্র
---------

1. ↑  "কাজী নজরুল ইসলামের প্রয়ান দিবসে চ্যানেল আইতে 'রাক্ষুসী'"। মানবজমিন।
2. ↑  "সংরক্ষণাগারভুক্ত অনুলিপি"। ১৬ জুলাই ২০২১ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০২১।
3. ↑  "চ্যানেল আইয়ে কাজী নজরুল ইসলামের "রাক্ষুসী"...!!"।

বহিঃসংযোগ
---------

* চলচ্চিত্র প্রবেশদ্বার

* বাংলা মুভি ডেটাবেজে *রাক্ষুসী*

| * দে
* স
মতিন রহমান পরিচালিত চলচ্চিত্র |
| --- |
| 
* *লাল কাজল* (১৯৮২)
* *চিৎকার* (১৯৮২)
* *স্বর্গ নরক* (১৯৮৭)
* *জীবন ধারা* (১৯৮৮)
* *বীরাঙ্গনা সখিনা* (১৯৮৯)
* *রাঙা ভাবী* (১৯৮৯)
* *অন্ধ বিশ্বাস* (১৯৯২)
* *রাধা কৃষ্ণ* (১৯৯২)
* *চাঁদ কুমারী চাষার ছেলে* (১৯৯৪)
* *আগুন জ্বলে* (১৯৯৪)
* *তোমাকে চাই* (১৯৯৬)
* *স্নেহের বাঁধন* (১৯৯৭)
* *মন মানে না* (১৯৯৭)
* *বিয়ের ফুল* (১৯৯৯)
* *আমি তোমারই* (১৯৯৯)
* *নারীর মন* (২০০০)
* *এ মন চায় যে...!* (২০০০)
* *মাটির ফুল* (২০০২)
* *বউ শাশুড়ীর যুদ্ধ* (২০০৩)
* *মহব্বত জিন্দাবাদ* (২০০৫)
* *রং নাম্বার* (২০০৫)
* *রাক্ষুসী* (২০০৬)
* *তোমাকেই খুঁজছি* (২০০৮)

 |
**ভেলোর**(তামিল: வேலூர், প্রতিবর্ণী. **ভ়েলূর্**) হল দক্ষিণ ভারতের তামিলনাড়ু রাজ্যের ভেলোর জেলার একটি শহর ও জেলার সদর দপ্তর। শহরটি রাজধানী চেন্নাই থেকে ১৪৫ কিলোমিটার ও ব্যাঙ্গালোর শহর থেকে ২১১ কিলোমিটার দূরে অবস্থিত। শহরটির মোট ক্ষেত্রফল ৮৭.৯১৫ বর্গ কিলোমাটার। এটি রাজ্যের নবম বৃহত্তম শহর। শহরটি *ফোর্ট সিটি বা দূর্গের শহর* নামেও পরিচিত। এছাড়া শহরটির চিকিৎসা ক্ষেত্রে জগৎ বিখ্যাত।

ইতিহাস
------

মূল নিবন্ধ: ভেলোর বিদ্রোহ
ভেলোর, ব্রিটিশ ভারতের প্রথম সিপাই বিদ্রোহ, ভেলোর বিদ্রোহের ঘটনাস্থল ছিল।

ভূগোল
-----

ভেলোর শহরটি ১২.৫৫ উত্তর ও ৭৯.০৮ পূর্বে অববস্থিত।সমুদ্র সমতল থেকে শহরটির উচ্চতা ২১৬ মিটার। ভেলোর পূর্ব ঘাট পর্তব থেকে উৎপন্ন পালার নদীর তীযে গড়ে উঠেছে। শহরটি রাজ্যের উত্তর-পূর্ব অংশে অবস্থিত।

জনসংখ্যা
--------

২০১১ সালের আদম শুমারি অনুয়ায়ি শহরটির মোট জনসংখ্যা ৪,৮৬,৯৬০ জন।এই জনসংখ্যার হিসাবে শহরটি তামিলনাড়ুর নবম বৃহত্তম শহর। ২০০১ সালে শহরটিতে মোট জনসংখ্যা ছিল ৪,২৩,০০০ কিছু বেশি।

পরিবহন ব্যবস্থা
---------------

ভেলোর শহর
শহরটি চেন্নাই-ব্যাঙ্গালোর হাইওয়ের বা ৪৬ নং জাতীয় সড়কের সঙ্গে যুক্ত। চেন্নাই এর সঙ্গে ভেলোরের বাস যোগাযোগ রয়েছে। এছাড়া শহরটির রেল স্টেশন দ্বারা চেন্নাই, ব্যাঙ্গালোর, মাদুরাই ও কোয়েম্বাটুর শহরের সঙ্গে যোগাযোগ সাধিত হয়।ভেলোর শহরের বিমান যোগাযোগ চেন্নাই বিমানবন্দর দ্বারা ঘটে।

অর্থনীতি
--------

ভেলোর শহরে চর্ম শিল্প ও চর্মদ্রব এক বিরাট শিল্প গড়ে উঠেছে।এই শহর থেকে দেশের চর্ম শিল্পের এক বিরাট অবদান রয়েছে।এখান থেকে চর্ম দ্রব বিদেশে রপ্তানি করা হয়ে থাকে।

তথ্যসূত্র
---------

1. ↑  "কেন অসুস্থ অসহায় মানুষ ভেলোর যায়"। *সংবাদ মন্থন*। ৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬।
**রেজাউল করিম রেহান** (জন্ম: ৬ সেপ্টেম্বর ১৯৬৮; **রেজাউল করিম** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় মুক্তিযোদ্ধা সংসদ এবং ঢাকা মোহামেডানের হয়ে রক্ষণভাগের খেলোয়াড় হিসেবে খেলেছেন।

১৯৮৩–৮৪ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মুক্তিযোদ্ধা সংসদের হয়ে চার মৌসুম অতিবাহিত করার পর ১৯৮৮–৮৯ মৌসুমে তিনি ঢাকা মোহামেডানে যোগদান করেছেন। পরবর্তীকালে, তিনি মুক্তিযোদ্ধা সংসদ এবং ঢাকা মোহামেডানের হয়ে খেলেছেন। ১৯৯৬ সালে, তিনি ঢাকা মোহামেডান হতে ঢাকা আবাহনীতে যোগদান করেছেন।

রেহান ১৯৮৯ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ১৬ ম্যাচে অংশগ্রহণ করেছেন।

প্রারম্ভিক জীবন
---------------

রেজাউল করিম রেহান ১৯৬৮ সালের ৬ই সেপ্টেম্বর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

১৯৮৯ সালের ১৯শে ফেব্রুয়ারি তারিখে, ২০ বছর, ৫ মাস ও ১৩ দিন বয়সে, ডান পায়ে ফুটবল খেলায় পারদর্শী রেহান থাইল্যান্ডের বিরুদ্ধে অনুষ্ঠিত ১৯৯০ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি থাইল্যান্ড ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রেহান সর্বমোট ৬ ম্যাচে টি গোল করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| বাংলাদেশ | ১৯৮৯ | ৬ | ০ |
| ১৯৯০ | ২ | ০ |
| ১৯৯১ | ১ | ০ |
| ১৯৯৩ | ৭ | ০ |
| সর্বমোট | ১৬ | ০ |

তথ্যসূত্র
---------

1. ↑  প্রতিবেদক, নিজস্ব। "মন্ত্রী মাঠে এলেই জেতে মুক্তিযোদ্ধা ক্লাব!"। *Prothomalo*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "দেড় দশক পর দেখা ফুটবলার রুমি ও রেহানের | Kiron's Sports Desk"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "China 2, Bangladesh 0"। *AP NEWS*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  ডেস্ক, খেলা। "ছবিতে ছবিতে ৩৬ বছরের ইতিহাস"। *Prothomalo*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑

বহিঃসংযোগ
---------

* ন্যাশনাল-ফুটবল-টিমস.কমে রেজাউল করিম রেহান (ইংরেজি) উইকিউপাত্তে এটি সম্পাদনা করুন
**মাইক্রুরুস নিগ্রোসিন্সটাস** (Micrurus nigrocinctus) সাধারণত মধ্য আমেরিকার নামে পরিচিত। এই প্রজাতির সাপটি বিষাক্ত এলাপিড পরিবারভুক্ত, যেটি মধ্য আমেরিকা থেকে উত্তর কলম্বিয়া পর্যন্ত বিস্তৃত। এখনও পর্যন্ত মোট ছয়টি উপ-প্রজাতি আবিষ্কৃত হয়েছে।

সাধারণ নাম
----------

মধ্য আমেরিকার কোরাল সাপ স্পেনীয় ভাষায় *সারপিইয়েন্তে-কোরালিল্লো চেন্ত্রোআমেরিকানা*, কোরাল সেন্ট্রোআমেরিকানা, কোরালিল্ল, গারগানটিল্লা, সালভাইয়ারা, লিমলিম, বাবাস্পুল, কোরাল মাচো নামে পরিচিত।

বিবরণ
-----

এই সাপ সর্বাধিক ১১৫ সেমি (৪৫ ইঞ্চি) পর্যন্ত বাড়তে পারে, কিন্তু বেশিরভাগ ৬৫ সেমি (২৬ ইঞ্চি) কাছাকাছি বৃদ্ধিপ্রাপ্ত হয়। এদের আঁশগুলি মসৃণ, মাথাটি গোল এবং মণিসুদ্ধ গোল। এদের রঙের ধরন দুই থেকে তিন রকমের হতে পারে (বিশেষত কালো, হলুদ এবং লাল ব্যান্ডসমেত)। এদের নাকটি কালো রঙের, অরধেক মাথা পর্যন্ত কালো রঙের বিস্তৃতি, যদিও অনেক সময় হলুদ এবং লাল রঙের রিংও দেখা যায়। শরীরের উপর রঙ ধরন প্রায়ই মোটামুটি প্রশস্ত লাল হলুদ-কালো-হলুদ ব্যান্ড অনেক সংকীর্ণ সেটে আলাদা ব্যান্ড নিয়ে গঠিত। শরীরের উপর কালো ব্যান্ড সংখ্যা ১০ থেকে ২৪ পর্যন্ত হতে পারে, এবং লেজের উপর অতিরিক্ত ৩ থেকে ৪টি।

ভৌগোলিক সীমানা
--------------

এদের পরিসীমা মেক্সিকো থেকে মধ্য আমেরিকা হয়ে (বেলিজ ব্যতীত) কলম্বিয়া উত্তর পশ্চিমে, এবং পশ্চিমে ক্যারিবীয় পর্যন্ত। প্রধানত এদের নিম্নভূমি বৃষ্টি অরণ্য, নিম্নভূমি শুষ্ক বন, কাঁটা বন, নিম্ন পার্বত্য ভিজা (বা আর্দ্র) বন, এবং নিম্ন পার্বত্য শুষ্ক বন পাওয়া যায়।

আচরণ
----

এটি স্থলজ সাপ যেটি প্রায়ই গর্ত, পাতার জঞ্জাল, অথবা গাছের গুড়িতে বাস করে। অন্য কোরাল সাপের মত এটিও সাধারণত নিশাচর সাপ, কিন্ত এরা সন্ধ্যা ও ভোর সক্রিয় হতে পারে সক্রিয় হতে পারে, এবং কখনও কখনও বৃষ্টিপাতের পর। এরা অন্যান্য সাপ, ছোট টিকটিকি , উভচর, এবং অমেরুদণ্ডী প্রাণী খায়। যদিও সাধারণত এরা আক্রমণাত্মক না, কিন্তু উত্ত্যক্ত করলে বা আটকালে দাঁত দিয়ে ছোবল দেয়া।

বিষ
---

মধ্য আমেরিকার এই সাপ প্রবল বিষাক্ত। এর বিষে নিউরোটক্সিন আছে যা অতন্ত্য ভয়ানক।

উপ-প্রজাতি
----------

এখনও পর্যন্ত যে মোট ছয়টি উপ-প্রজাতি আবিষ্কৃত হয়েছে তা হল –

* *Micrurus nigrocinctus babaspul* Roze, ১৯৬৭
* *Micrurus nigrocinctus coibensis* Schmidt, ১৯৩৬
* *Micrurus nigrocinctus divaricatus* (Hallowell, ১৮৫৫)
* *Micrurus nigrocinctus mosquitensis* Schmidt, ১৯৩৩
* *Micrurus nigrocinctus nigrocinctus* (Girard, ১৮৫৪)
* *Micrurus nigrocinctus zunilensis* Schmidt, ১৯৩২

তথ্যসূত্র
---------

1. 1 2 3  AFBMP। "Micrurus nigrocinctus"। *AFBMP Living Hazards Database* (ইংরেজি ভাষায়)। AFBMP। সংগ্রহের তারিখ ২০১০-০৮-০৫।
2. 1 2  "মাইক্রুরুস নিগ্রোসিন্সটাস"। ইন্টিগ্রেটেড ট্যাক্সোনোমিক ইনফরমেশন সিস্টেম। সংগ্রহের তারিখ ৫ আগস্ট ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

উইকিপ্রজাতিতে-এ বিষয় সম্পর্কিত তথ্য রয়েছে: ***মধ্য আমেরিকার কোরাল সাপ***

উইকিমিডিয়া কমন্সে **মধ্য আমেরিকার কোরাল সাপ** সংক্রান্ত মিডিয়া রয়েছে।
***ব্রেম্যা নভোস্টেই*** (রুশ: Время новостей) ছিল মস্কো ভিত্তিক একটি রাশিয়ান ব্যবসায়িক সামাজিক-রাজনৈতিক দৈনিক সংবাদপত্র।

পত্রিকাটি ২০০০ সালে প্রাক্তন *ব্রেম্যা এমএন* সংবাদপত্রের সাংবাদিকদের দ্বারা প্রতিষ্ঠিত হয়েছিল, যারা প্রধান সম্পাদক ভ্লাদিমির গুরোভিচের নেতৃত্বে, মজুরি পরিশোধ না করার ফলে পদত্যাগ করেছিলেন।  প্রথম সংখ্যাটি ১৬ মার্চ ২০০০-এ প্রকাশিত হয়েছিল,  এবং শেষ সংখ্যাটি ১৭ ডিসেম্বর, ২০১০-এ প্রকাশিত হয়েছিল। 

ফেব্রুয়ারি ২০১১-এ, *ব্রেম্যা নভোস্টেই* *মোসকোভস্কি নভোস্কি* হিসাবে পুনরায় চালু হয়েছিল, তবে ফেব্রুয়ারি ২০১৪-এ প্রকাশনা বন্ধ করে দেয়।

তথ্যসূত্র
---------

1. ↑  "Время новостей" - партийный орган СПС (রুশ ভাষায়)। SMI.ru। ২০০০-০৩-১৫। ২০০১-০৫-০৭ তারিখে মূল থেকে আর্কাইভ করা।
2. ↑  Газета "Время новостей" выходит в свет (রুশ ভাষায়)। Lenta.Ru। ২০০০-০৩-১৫। ২০০৭-১০-০৯ তারিখে মূল থেকে আর্কাইভ করা। সংগ্রহের তারিখ ২০০৯-০৫-১৪।
3. ↑  Уважаемые читатели! (রুশ ভাষায়)। Vremya Novostei। ২০১০-১২-১৭।

বহিঃসংযোগ
---------

* প্রাতিষ্ঠানিক ওয়েবসাইট
পাঁচজন নামকরা রাষ্ট্রপতি।
**রাষ্ট্রপতি** বা **প্রেসিডেন্ট** (বাংলা উচ্চারণ: [রাষ্ট্রপতি] (এই শব্দ সম্পর্কেশুনুন)) নেতৃস্থানীয় ব্যক্তি হিসেবে স্বাধীন দেশের প্রধানরূপে নির্বাচিত কিংবা মনোনীত হয়ে শাসন কার্যে অংশগ্রহণ করেন।

উৎপত্তিগতভাবে নেতৃত্বে আসীন হয়ে যিনি সভাপতিত্ব করেন তিনিই প্রেসিডেন্ট বা সভাপতি। ল্যাটিন শব্দ প্রেইজেস থেকে প্রেসিডেন্ট শব্দে অনুষ্ঠান বা সভা পরিচালনা করেন তিনি প্রেসিডেন্ট হিসেবে চিহ্নিত। প্রেসিডেন্ট শব্দটি অনেক সময় কোন সংস্থা, প্রতিষ্ঠান, শ্রমিক সংঘ, বিশ্ববিদ্যালয়েও ব্যবহার করা হয়। কিন্তু বর্তমানে বিশ্বের অধিকাংশ দেশের রাষ্ট্রপ্রধানগণকে সম্মানজনক পদবীরূপে রাষ্ট্রপতি বলা হয়। সচরাচর অত্যন্ত জনপ্রিয় ব্যক্তিত্বগণই নির্বাচনের মাধ্যমে কিংবা সাংবিধানিক গঠনতন্ত্র মোতাবেক প্রেসিডেন্ট হিসেবে মনোনীত হন।

রাষ্ট্রপতি শাসনব্যবস্থা
-----------------------

সাধারণত বিশ্বের গণতান্ত্রিক দেশগুলোর সরকার ব্যবস্থায় রাষ্ট্রপতি নির্দিষ্ট সময়ের জন্য নির্বাচিত হয়ে থাকেন কিংবা মনোনীত হয়ে থাকেন। কখনো কখনোবা তিনি পুনরায় নির্বাচিত বা মনোনীত হতে পারেন। পরবর্তীতে শপথগ্রহণপূর্বক নিজ দায়িত্ব পালনে সচেষ্ট থাকেন তিনি। তিনি ব্যাপক ক্ষমতার অধিকারী হয়ে থাকেন। প্রধানমন্ত্রী কিংবা সরকার ভেঙে দিতে পারেন, যুদ্ধ ঘোষণা করতে পারেন, সংবিধানের উপর ভেটো প্রয়োগ করারও অধিকারী তিনি। অনেক দেশেই একজন প্রেসিডেন্ট দেশের সামরিক বাহিনীর প্রধান হয়ে থাকেন। তবে সব ক্ষেত্রেই তার এ ক্ষমতা সরকারের গঠনতন্ত্রের উপর নির্ভরশীল।

রাষ্ট্রপতিশাসিত সরকার ব্যবস্থায় একজন প্রেসিডেন্ট রাষ্ট্রপ্রধান এবং সরকার প্রধান - উভয়ই হয়ে থাকেন। তিনি সরাসরি সরকারের বিভিন্ন শাখার প্রধান নির্বাহী।

মার্কিন যুক্তরাষ্ট্রে ইলেক্টোরাল কলেজে ভোটারদের পছন্দের মাধ্যমে রাষ্ট্রপতি পরোক্ষভাবে নির্বাচিত হন। যুক্তরাষ্ট্রের অঙ্গরাজ্যসমূহে ভোটারদের পছন্দসই প্রার্থী বা ইলেক্টরের জয়লাভের উপর রাষ্ট্রপতি নির্বাচিত হয়ে থাকেন। তবে প্রাপ্ত সর্বোচ্চ মোট ভোট প্রাপ্তির উপর প্রেসিডেন্টের নির্বাচন নির্ভরশীল নয় যা ১৮২৪, ১৮৭৬, ১৮৮৮ এবং ২০০০ এবং ২০১৬ সালের নির্বাচনের ফলাফলে প্রভাব ফেলেছিল।

ব্রাজিলের রাষ্ট্রপতি সরাসরি নির্বাচনের মাধ্যমে চার বছরের জন্য ক্ষমতাপ্রাপ্ত হন। তাকে মোট বৈধ ভোটের ৫০% পেতে হয়। যদি কোন প্রার্থী প্রয়োজনীয় ভোট প্রাপ্তিতে ব্যর্থ হন, তাহলে শীর্ষস্থানীয় দু'জন প্রার্থীকে পুনরায় নির্বাচনে অংশ নিতে হয় ও সর্বোচ্চ ভোটের মাধ্যমে নির্বাচিত হন। একাধারে দু'বারের বেশি মেয়াদে তিনি নির্বাচিত হতে পারবেন না। তবে, মেয়াদ সংখ্যার কোন সীমারেখা নেই।
দক্ষিণ আমেরিকার অনেক দেশ, মধ্য আমেরিকা এবং আফ্রিকার দেশগুলো এ পদ্ধতি অবলম্বন করে থাকে।

সংসদীয় গণতন্ত্র
----------------

সংসদীয় পদ্ধতিতে রাষ্ট্রপতির পদ শুধু আনুষ্ঠানিকতায় পরিপূর্ণ। এখানে তিনি নামেমাত্র রাষ্ট্রের প্রধান হয়ে থাকেন যা সরকারের প্রধান হিসেবে প্রধানমন্ত্রী ও তার দলীয় সংসদ সদস্য কর্তৃক মনোনীত হন তিনি। বাংলাদেশ, ভারত, পাকিস্তান, ইসরায়েল, মাল্টা, ইতালি, হাঙ্গেরী, জার্মানি, গ্রিস প্রভৃতি দেশসমূহে এ ব্যবস্থায় রাষ্ট্রপতি মনোনীত করা হয়। অপরদিকে পোল্যান্ড, আইসল্যান্ড,আয়ারল্যান্ড প্রভৃতি দেশগুলোতে প্রত্যক্ষ ভোটে রাষ্ট্রপতি নির্বাচিত হন।

তথ্যসূত্র
---------

1. ↑  "Poland Electoral System"। [*স্থায়ীভাবে অকার্যকর সংযোগ*]
2. ↑  "Explainer: How does Ireland's voting system"।
3. ↑  "Everything you need to know about Iceland's election"।
খ-গোলক
অন্ধকার এবং মেঘমুক্ত আকাশের দিকে তাকালে দর্শকমাত্রেরই চোখে পড়ে অসংখ্য জ্যোতিষ্ক। পৃথিবী থেকে এই জ্যোতিষ্কগুলোর দূরত্ব অনেক বেশি। এজন্য এদেরকে একটি বিরাট ব্যাসার্ধ্যের গোলকের ভেতরের পৃষ্ঠের কিছু স্থির বিন্দু বলে ভ্রম হয়। পৃথিবী পৃষ্ঠে দণ্ডায়মান একজন দর্শক কেবল এই গোলকের উপরের অর্ধাংশই দেখতে পান। এর ভিত্তিতে একজন দর্শককে কেন্দ্র করে অসীম বা যেকোন ব্যাসার্ধ্যের গোলক কল্পনা করা যায়। এই গোলককেই **খ-গোলক** বলা হয়। প্রকৃতপক্ষে খ-গোলকের কোন নির্দিষ্ট ব্যাসার্ধ্য থাকে না।

খ-গোলকের রাশিসমূহ
-----------------

খ-অক্ষাংশ,খ-দ্রাঘিমাংশ
আকাশ গোলক দুইটি বৃহৎ-বৃত্ত পৃথিবীর কোন স্থানের উপর নির্ভর করে না।এই দুইটি খ-বিষুব এবং সূর্য পথ , দিগন্ত মধ্যরেখা প্রধান ঊর্ধ্ব বৃত্ত বিভিন্ন স্থানের জন্য বিভিন্ন। কিন্তু খ বিষুব এবং সূর্য পথ পৃথিবীর যে কোন স্থানের জন্য একই ।পূর্বে দেখা গেছে যে বিষুব এবং শূন্য ঘণ্টা কালবৃত্তকে নির্দেশক বৃত্ত নিয়ে আকাশে যে কোন খ-বস্তুর অবস্থান নির্দেশ করা যেতে পারে।অনুরুপ ভাবে সূর্যপথকে একটা নির্দেশক বৃত্ত মনে করে ও খ-বস্তুর অবস্থান নির্দেশ করা যেতে পারে।

তথ্যসূত্র
---------

1. ↑  Robin Kerrod. The Star Guide.1993. Prentice Hall General Reference. New York. আইএসবিএন ০-৬৭১-৮৭৪৬৭-৫
2. ↑  V.Krishnamurthy. The Clock of the Night Sky.1998. UBS Publishers. New Delhi
**চক্রপানি মন্দির** ভারতের তামিলনাড়ুর কুম্ভকোণামে অবস্থিত একটি বিষ্ণু মন্দির। মন্দিরটি কুম্বাকনাম রেলস্টেশন হতে ২ কিঃ মিঃ দক্ষিণ-পশ্চিমে অবস্থিত। এই মন্দিরে ভগবান বিষ্ণু সূর্যদেবের দর্পচূর্ণ করার জন্য একটি চাকতি বা চক্রের আকারে আছেন, যিনি পরবর্তীতে ভগবান বিষ্ণুর ভক্তে পরিনত হন।শিবের মত চক্রপানিদেবের কপালে একটি তৃতীয় নয়ন আছে। এই মন্দিরটি কুম্ভকোণামের একটি উল্লেখযোগ্য মন্দির।

কিংবদন্তি
---------

চক্রযুদ্ধ পুরুষ,মন্দিরের প্রধান উপাস্য
হিন্দু কিংবদন্তি অনুসারে চক্র(অপর নাম সুদর্শন), বা চাকতি হল ভগবান বিষ্ণুর সবচেয়ে শক্তিশালী অস্ত্র। তিনি একদা পাতালের অসুররাজ জলন্ধাসুরকে বধ করার জন্য অস্ত্র নিক্ষেপ করেন। বিশ্বাস করা হয়, পাতাল হতে এই অস্ত্র কাবেরী নদীর মধ্য দিয়ে বের হয়ে আসে। ভগবান ব্রহ্মা, যিনি সেই সময় ওই নদিতে স্নান করছিলেন, এই দৃশ্য দেখে অভিভূত হন এবং সুদর্শনের একটি প্রতিরূপ ওই স্থানে নির্মাণ করেন যেখানে আজ মন্দিরটি অবস্থিত। সূর্যদেব যিনি তখন প্রখর দীপ্তি বিকিরন করছিলেন, সুদর্শনের তেজে তার সমস্ত দীপ্তি লুপ্ত হল। সূর্যদেব তখন সুদর্শনের স্তুতি করেন এবং সূর্যদেবের স্তুতিতে সন্তুষ্ট হয়ে সুদর্শন তার সমস্ত দীপ্তি ফিরিয়ে দেন। নিম্নস্থ চাকতি বিশিষ্ট স্থাপন অত্যুজ্জ্বলতা প্রভা তীব্র সূক্ষ্ম ।

মন্দির স্থাপত্য
---------------

মন্দিরটির বিশেষত্ব তার সুনিপুণ স্তম্ভগুলো। মন্দিরের অধিষ্ঠিত দেবতা চক্রপানির আছে ৮ টি হাত। এখানে দেবতার আরাধনারত রাজা সারফজি-২ এর ব্রোঞ্জ নির্মিত একটি মূর্তি আছে, বলা হয়ে থাকে, এই দেবতার কৃপায় তার রোগমুক্তি হয়েছিল। মন্দিরটির আঙ্গিনায় একটি পঞ্চমুখা (৫ মুখ বিশিষ্ট) হনুমান মূর্তি নির্মাণ করা হয়েছে।

ইতিহাস
------

১৬২০ সালে, যখন নায়াক এর শাসনকর্তা গোবিন্দ দীক্ষিত্র কুম্বাকনামে রামাস্বামী মন্দির নির্মাণ করেন, তখন তিনি নতুন মন্দির আর পুরাতন চক্রপানি মন্দিরের মাঝে একটি বাণিজ্যিক পথ নির্মাণ করেন। 
মন্দিরটির পূর্ব ও পশ্চিম প্রবেশদ্বার যথাক্রমে "থাতচিনায়া ভায়িল" ও "উথারাভানা ভায়িল" নামে পরিচিত আর মন্দিরের বাইরের আঙিনা একটি ঝুলবারান্দার আদলে তৈরি। আগাম্পারা ভিনায়াকারা, পাঞ্ছামুগা আঞ্ছেনেয়ার ও ভিজায়াবাল্লি হল এই মন্দিরে অবস্থিত গুরুত্বপূর্ণ মূর্তি।

উপাস্য
------

চক্র পাদিথুরাই হল মন্দিরের সমান্তরালে কাবেরী নদীর তীরে অবস্থিতকুম্বাকনামেরএকটি বিখ্যাত ঘাট। নিভেথানাম, এটা এমন একটা বিষয় যেন ঈশ্বর জীবন ও মৃত্যুর চক্র পরিচালনা করছেন। এই মন্দিরের একটি গুরুত্বপূর্ণ ও অদ্ভুত বিষয় হল বিল্বঅর্চনা যা শিবমন্দিরে করা হয়, তা এখানে বিষ্ণুর উদ্দেশ্যে করা হয়।

তথ্যসূত্র
---------

1. ↑  Ayyar 1991, p. 325
2. ↑  South Indian Railway Company 1926, p. 57
3. ↑  Madhavan 2007, pp. 98-100
4. ↑  Tourist Guide to Tamil Nadu. P.70
5. ↑  Diaspora of the gods: modern Hindu temples in an urban middle-class world .P.246. Joanne Punzo Waghorne
**শিশুঝুমরা** ভারতের পূর্বপ্রান্তে অবস্থিত পশ্চিমবঙ্গ রাজ্যের আলিপুরদুয়ার জেলার অন্তর্গত একটি জনগণনা নগর৷

ভূগোল
-----

শিশুঝুমরা শহরটি আলিপুরদুয়ার জেলার মাদারিহাট বীরপাড়া ব্লকের অন্তর্ভুক্ত৷ এটি ডুডুয়া নদীর তীরে অবস্থিত৷ শহরটি বীরপাড়া থানার অন্তর্গত৷ বার্ষিক বৃৃষ্টিপাতের পরিমান ৫০০ মিলিমিটার৷

জনতত্ত্ব
--------

২০১১ খ্রিস্টাব্দের ভারতের জনগণনা অনুসারে শিশুঝুমরা শহরের জনসংখ্যা ৪১৩০ জন, যার মধ্যে ২১১৬ জন পুরুষ ও ২০১৪ জন নারী৷ প্রতি হাজার পুরুষে ৯৫২ জন নারী৷ ৬ বছর অনুর্দ্ধ ৫২৭ জন শিশু, যা সমগ্র জনসংখ্যার ১২.৭৬%৷ ৬ বছরোর্দ্ধ জনসংখ্যার ৭৩.০২% অর্থাৎ ২৬৩১ জন সাক্ষর৷

পরিবহন
------

১৭ নং জাতীয় সড়কটি শিশুঝুমরা শহরটির নিকটস্থ৷ এছাড়া সড়কপথে এটি কোচবিহার, শিলিগুড়ি, আলিপুরদুয়ার, গুয়াহাটী সহ ডুয়ার্সের বিভিন্ন চা-বাগান ক্ষেত্রের সাথে যুক্ত৷ শহরটির নিকটবর্তী রেলস্টেশনটি হলো বিন্নাগুড়ি রেলওয়ে স্টেশন৷ এটি জেলাসদর থেকে ৬০ কিলোমিটার ও মাদারিহাট থেকে ৮ কিলোমিটার সড়কদূরত্বে অবস্থিত৷

তথ্যসূত্র
---------

1. 1 2  "Fact and Figures"। *www.wb.gov.in*। সংগ্রহের তারিখ ১২ মার্চ ২০১৯।
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। *nclm.nic.in*। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।
3. ↑
**চগ্রেস জাতীয় উদ্যান** (স্পেনীয়: Chagres National Park) পানামা প্রদেশ ও কোলনের মাঝামাঝি এলাকায় অবস্থিত পানামার জাতীয় উদ্যান। পানামা খালের উত্তরাংশে অবস্থিত এ উদ্যানটির সর্বমোট আয়তন ১,২৯,০০০ হেক্টর বা ৩,২০,০০০ একর।

উদ্দেশ্যাবলী
------------

এ উদ্যানে ক্রান্তীয় অঞ্চলের উপযোগী বৃষ্টিবহুল বন বিদ্যমান ও একগুচ্ছ নদী এর চতুর্দিকে ছড়িয়ে-ছিটিয়ে রয়েছে। পানামা খালের প্রধান হ্রদ গাতুন হ্রদের মাধ্যমে প্রবাহিত হবার ফলে চগ্রেস নদী ও গাতুন নদী দিয়ে স্বাভাবিক জলপ্রবাহ বিরাজমান থাকে। ১৯৮৫ সালে উদ্যানটি প্রতিষ্ঠা করা হয়। এর প্রধান উদ্দেশ্য ছিল প্রাকৃতিক বনাঞ্চলকে সংরক্ষণ করা যাতে পর্যাপ্ত পরিমাণে বৃষ্টিপাত ও পানামা খালের স্বাভাবিক কার্যক্রম পরিচালনায় যাতে বিঘ্নের পরিবেশ সৃষ্টি না হয়। পানামা খালের কার্যক্রম পরিচালনায় সর্বদাই উচ্চস্তরের জলপ্রবাহ নিশ্চিত করা একান্ত প্রয়োজন।

তথ্যসূত্র
---------

1. ↑  Ecotourismpanama.com

| * দে
* স
পানামার জাতীয় উদ্যান |
| --- |
| 
* আল্তোস ডে কাম্পানা
* Barro Colorado Island
* Cerro Hoya
* চগ্রেস
* Coiba
* Darién
* El Cope
* Golfo de Chiriquí
* Isla Bastimentos
* La Amistad
* Las Cruces Trail
* Metropolitan
* Portobelo
* Sarigua
* Soberanía
* ভলকান বারু

 |
**শিশু সৌন্দর্য প্রতিযোগিতা** হল একটি সুন্দরী প্রতিযোগিতা যেখানে ১৮ বছরের কম বয়সীদের একটি সৌন্দর্য প্রতিযোগিতা। প্রতিযোগিতার বিভাগগুলির মধ্যে প্রতিভা, সাক্ষাত্কার, খেলাধুলার পোশাক, নৈমিত্তিক পোশাক, সাঁতারের পোশাক, পশ্চিমা পোশাক, থিম পরিধান, পছন্দের পোশাক, দশকের পোশাক এবং সন্ধ্যার পোশাক অন্তর্ভুক্ত থাকতে পারে।

ইতিহাস
------

সৌন্দর্য প্রতিযোগিতা ১৯২১ সালে শুরু হয়েছিল যখন আটলান্টিক সিটির একটি হোটেলের মালিক পর্যটনকে উত্সাহিত করতে এই ধারণা করেছিলেন।  যাইহোক, সেই ধারণা ইতিমধ্যেই ছড়িয়ে পড়েছে সারা দেশের প্রধান শহরগুলিতে অনুষ্ঠিত "*সবচেয়ে সুন্দর শিশু*" প্রতিযোগিতার মাধ্যমে। লিটল মিস আমেরিকা প্রতিযোগিতা ১৯৬০ সালে নিউ জার্সির প্যালিসেডস বিনোদন পার্কে শুরু হয়েছিল। মূলত, এটি ১৩ থেকে ১৭ বছর বয়সী যুবক/যুবতীদের জন্য ছিল, কিন্তু ১৯৬৪ সাল নাগাদ ৩৫,০০০ এরও বেশি অংশগ্রহণকারী ছিল, যা একটি বয়স বিভাজনকে প্ররোচিত করেছিল।  আধুনিক শিশু সৌন্দর্য প্রতিযোগিতার আবির্ভাব ১৯৬০-এর দশকের গোড়ার দিকে, মিয়ামি, ফ্লোরিডায় অনুষ্ঠিত হয়। তারপর থেকে, শিল্প প্রায় ২৫০,০০০ প্রতিযোগীকে অন্তর্ভুক্ত করে। এটি একটি ক্রমবর্ধমান লাভজনক ব্যবসা, যা বিশ্বব্যাপী ছড়িয়ে পড়ার সাথে সাথে এটি মার্কিন যুক্তরাষ্ট্রেই বছরে প্রায় বিশ বিলিয়ন ডলার আয় করে। 

এটি বড়দের সুন্দরী প্রতিযোগিতা থেকে বেড়েছে, যা পূর্বে দক্ষিণ আমেরিকা থেকে, বিশেষ করে ভেনেজুয়েলায় উদ্ভূত হয়েছিল, যা মার্কিন যুক্তরাষ্ট্রের মূলধারার মিডিয়া দ্বারা জনপ্রিয় প্রতিযোগিতা হিসাবে তরুণ ছেলে এবং মেয়েদের মধ্যে সারা বিশ্বে অনুষ্ঠিত একটি ইভেন্টে পরিণত হয়েছে।

তথ্যসূত্র
---------

1. 1 2  Pageant Center  ওয়েব্যাক মেশিনে আর্কাইভকৃত ৫ জানুয়ারি ২০০৯ তারিখে. Pageant Center 2008. 13-10-2008
2. ↑  Gargiulo, Vince. Palisades Amusement Park: A Century of Fond Memories. Lulu.com, 2006.

বহিঃসংযোগ
---------

* শিশু সৌন্দর্য প্রতিযোগিতার পরিসংখ্যান  ওয়েব্যাক মেশিনে আর্কাইভকৃত ৬ আগস্ট ২০১৯ তারিখে
* আমি শিশু! -শিশু এবং বাচ্চাদের প্রতিযোগিতা সম্পর্কে জানুন।
অন্য ব্যবহারের জন্য ইয়ান স্মিথ (ক্রিকেটার) দেখুন।

**ভিভিয়ান ইয়ান স্মিথ** (ইংরেজি: Ian Smith; জন্ম: ২৩ ফেব্রুয়ারি, ১৯২৫ - মৃত্যু: ২৫ আগস্ট, ২০১৫) নাটাল প্রদেশের ডারবানে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫৭ মেয়াদে দক্ষিণ আফ্রিকা ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের পক্ষে খেলেছেন। দলে তিনি মূলতঃ বোলার ছিলেন। ডানহাতে লেগ ব্রেক বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন **ইয়ান স্মিথ**।

ঘরোয়া ক্রিকেট
--------------

হিলটন কলেজের ছাত্র ছিলেন ইয়ান স্মিথ। লেগ ব্রেক বোলার হিসেবে তার ভূমিকা সীমিত হলেও গুগলিতে পারদর্শী ছিলেন না। কিন্তু তার নিখুঁত ও কার্যকরী স্পিনে প্রতিপক্ষীয় খেলোয়াড়গণ বেশ অসুবিধায় পড়তেন। ১৯৪৫-৪৬ থেকে ১৯৫৭-৫৮ মৌসুম পর্যন্ত নাটালের প্রতিনিধিত্ব করেন তিনি। তন্মধ্যে ১৯৪৬-৪৭ মৌসুমে বর্ডারের বিপক্ষে নিজের সেরা বোলিং ৯/৮৮ লাভ করেন। ঐ খেলায় তার বোলিং পরিসংখ্যান ছিল ১২/১৯৪।

টেস্ট ক্রিকেট
-------------

১৯৪৭ সালে স্বাগতিক ইংল্যান্ডের বিপক্ষে তার টেস্ট অভিষেক ঘটে। নটিংহামে অনুষ্ঠিত সিরিজের প্রথম টেস্টে ৩/৪৬ ও ৪/১৪৩ লাভ করেন। ঐ সফরে ২৩.১৭ গড়ে ৫৮ উইকেট নিয়ে দলের শীর্ষ বোলার ছিলেন। তন্মধ্যে ডার্বিতে হ্যাট্রিকসহ নিজস্ব সেরা ১৩/৬৬ লাভ করেন। কিন্তু পরবর্তী ৮ টেস্টে তিনি মাত্র পাঁচ উইকেট পান। ১৯৪৯-৫০ মৌসুমে সফরকারী অস্ট্রেলিয়ার বিপক্ষে তিন টেস্টে অংশ নেন। ১৯৫৫ সালে ইংল্যান্ড সফর করেন। সর্বশেষ ১৯৫৭-৫৮ মৌসুমে নিজ দেশে অস্ট্রেলিয়ার বিরুদ্ধে খেলেন।

২৬ আগস্ট, ২০১৫ তারিখে ৯০ বছর বয়সে পিটারমারিৎজবার্গ জেলার এস্টনে ইয়ান স্মিথের দেহাবসান ঘটে।

তথ্যসূত্র
---------

1. ↑  Natal v Border 1946-47
2. ↑  England v South Africa, Nottingham 1947
3. ↑  "Former SA legspinner Ian Smith dies at 90"। ESPN। ২৬ আগস্ট ২০১৫। সংগ্রহের তারিখ ২৬ আগস্ট ২০১৫।

আরও দেখুন
---------

* অসি ডসন
* স্টুই ডেম্পস্টার
* সানফয়েল সিরিজ
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ইয়ান স্মিথ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইয়ান স্মিথ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
***মিস মেরি লিলিয়ান ডিউক,*** হল হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি সম্ভবত ১৯১১ সালে গ্রীষ্মে প্যারিসে আঁকা হয়েছিল। এটি নর্থ ক্যারোলাইনার ডিউক বিশ্ববিদ্যালয়ের নাশের মিউজিয়াম অফ আর্টের অন্তর্গত।

এটি বেনজামিন ড্যুকে সরল্লার কাছে পাঠানো চারটি চিত্রের মধ্যে একটি, নিউইয়র্কে তার বাসভবনের জন্য, যা তখন নির্মাণাধীন ছিল। মেরি লিলিয়ান ড্যুক বিডল, (১৮৮৭-১৯৬০) ২৪ বছর বয়সী ছিলেন যখন তিনি সরল্লার কাছে তার প্রতিকৃতি চিত্রাঙ্কন করতে এসেছিলেন। চিত্রটি একটি পার্কে চিত্রাঙ্কন করা হয়েছিল, এক হাতে একটি মূর্তির পাদভূমিতে রাখা এবং অন্য হাতটি একটি কালো টুপি ধরা। একই রঙের একটি স্কার্ফ তার হাতের উপর পড়া, চুলের রঙের সাথে মনে করে আলোর রঙগুলি হালকা রঙে সাথে মিশে একাএকি। সাদা পোষাকটি গ্রিক মূর্তিগুলিকে স্মরণ করে, মূর্তির পাদভূমি এবং বুকে একটি গোলাপ থাকায়, তার উজ্জ্বল লাল রঙের দৃশটা একটি সুন্দর পটভূমি তৈরি করে।
নিকোলাস ড্যুক বিডল, মেরির এক আত্মীয়, ড্যুক বিশ্ববিদ্যালয়কে তৈল চিত্রটি দান করেন।

তথ্যসূত্র
---------

* চিত্রকর্ম প্রবেশদ্বার

1. ↑  (ইংরেজি) *Portrait of Miss Mary Lillian Duke* sur emuseum.nasher.duke.edu
2. 1 2  El arte español fuera de España, পৃ. 391।
**শিশুকানন বিদ্যাভবন প্রি-ক্যাডেট স্কুল** গাইবান্ধা জেলার গোবিন্দগঞ্জ উপজেলার মহিমাগঞ্জে অবস্থিত একটি বিদ্যালয়। এটি মহিমাগঞ্জ রেলওয়ে স্টেশন হতে কয়েক গজ পশ্চিমে রাস্তার ডানপাশে অবস্থিত। বিদ্যালয়টি ২০১১ ইং সালে স্থাপিত হয়। ২০১৭ ইং সালের পরিসংখ্যান অনুযায়ী এই বিদ্যালয়ে ৫ শতাধিক ছাত্র-ছাত্রী অধ্যয়ন করছে। শিশু শ্রেণি হতে ৫ম শ্রেণি পর্যন্ত বিদ্যালয়টিতে পাঠদান চলছিল। ২০১৮ সাল হতে ৬ষ্ঠ শ্রেণিতে পাঠদান ও অন্যান্য কার্যক্রম চালু হয়। ২০ জন শিক্ষক-শিক্ষিকা ২ টি শাখায় পাঠদান করেন।

বিদ্যালয়টির ফেসবুক পেজঃ 

বিদ্যালয়টির বৈশিষ্ট্যঃ

○ সিসি ক্যামেরা ও বিশেষ অডিও ডিভাইসের মাধ্যমে সার্বিক ব্যবস্থা তত্ত্বাবধান।

○ ছাত্র/ছাত্রীদের অটো হাজিরা এবং উপস্থিত/অনুপস্থিত শিক্ষার্থীর অভিভাবকদের মোবাইলে এস.এম.এসের মাধ্যমে জানিয়ে দেয়া হয়।

○ ডায়েরির মাধ্যমে পাঠ পর্যালোচনা করা হয়।

○ শ্রেণির পড়া শ্রেণিতেই তৈরি করে দেয়া হয়। তাই আলাদাভাবে কোন প্রাইভেট পড়তে হয় না।

২০১৭ ইং সালে প্রাথমিক শিক্ষা সমাপনীতে ২০ জন শিক্ষার্থী গোল্ডেন A+ পেয়েছে।
==========================================================================

| ক্রমিক নং | ছাত্র-ছাত্রীর নাম | প্রাপ্ত নম্বর |  |
| --- | --- | --- | --- |
|  |  |  |  |
|  |  |  |  |
|  |  |  |  |

থাম্ব
**অশোক গন্দোত্রা** (এই শব্দ সম্পর্কেউচ্চারণ (সাহায্য·তথ্য); মারাঠি: अशोक गंडोत्रा; জন্ম: ২৪ নভেম্বর, ১৯৪৮) ব্রাজিলের রিউ দি জানেইরুতে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬৯ সালে সংক্ষিপ্ত সময়ের জন্যে ভারত দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বাংলা ও দিল্লি দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন তিনি।

খেলোয়াড়ী জীবন
---------------

১৯৬৫-৬৬ মৌসুম থেকে ১৯৭৪-৭৫ মৌসুম পর্যন্ত অশোক গন্দোত্রা’র প্রথম-শ্রেণীর খেলোয়াড়ী জীবন চলমান ছিল। বিশ্ববিদ্যালয় পর্যায়ের খেলাগুলোয় অসাধারণ ক্রীড়ানৈপুণ্য দেখিয়েছেন। দশ বছরব্যাপী প্রথম-শ্রেণীর খেলোয়াড়ী জীবনে দুইটি সেঞ্চুরিসহ ২৮.৬৬ গড়ে ২১২১ রান তুলেছেন।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন অশোক গন্দোত্রা। ১৫ অক্টোবর, ১৯৬৯ তারিখে হায়দ্রাবাদের ডেকানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ নভেম্বর, ১৯৬৯ তারিখে কানপুরে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

ভারতীয় দল নির্বাচকমণ্ডলীর সভাপতির দায়িত্ব পালনকালে বিজয় মার্চেন্ট অনেক উদীয়মান তরুণ খেলোয়াড়দেরকে জাতীয় দলে খেলার সুযোগ দিয়েছিলেন। অশোক গন্দোত্রা তাদের মধ্যে অন্যতম ছিলেন। বামহাতে ব্যাটিংয়ে দক্ষ ছিলেন। তবে, অংশগ্রহণকৃত দুই টেস্টে তেমন কোন প্রতিশ্রুতিশীলতার স্বাক্ষর রাখতে পারেননি তিনি।

তথ্যসূত্র
---------

1. ↑  "Player Profile: Ashok Gandotra"অর্থের বিনিময়ে সদস্যতা প্রয়োজন। CricketArchive। সংগ্রহের তারিখ ২৫ জানুয়ারি ২০১০।
2. ↑  "Player Profile: Ashok Gandotra"। Cricinfo। সংগ্রহের তারিখ ২৫ জানুয়ারি ২০১০।

আরও দেখুন
---------

* সেলিম দুরাণী
* বরোদা ক্রিকেট দল
* শ্রীনিবাসরাঘবন ভেঙ্কটরাঘবন
* ভারতীয় টেস্ট ক্রিকেটারদের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে অশোক গন্দোত্রা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অশোক গন্দোত্রা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
***হাউসফুল*** ২০০৯ সালে মুক্তিপ্রাপ্ত ও বাপ্পাদিত্য বন্দ্যোপাধ্যায় পরিচালিত একটি বাংলা চলচ্চিত্র। চলচ্চিত্রটিতে প্রসেনজিৎ চট্টোপাধ্যায় একজন পরিচালকের চরিত্রে অভিনয় করেছেন; যে মূলত শিল্পিক চলচ্চিত্র বানান যা ফ্লপ হয় এবং কোনও পুরস্কারও পায় না। বেশ করেকবার প্রচেষ্টার পর এবং নিজের অর্থকড়ি নিঃশেষ হলে; পরে সে বাণিজ্যিক বাংলা চলচ্চিত্র নির্মাণ করতে বাধ্য হন। চলচ্চিত্রটিতে শ্রীলেখা মিত্র একজন অতিথি শিল্পী হিসেবে অভিনয় করেছেন।

সারাংশ
------

নিখিল (প্রসেনজিৎ চট্টোপাধ্যায়) তার ব্যর্থতা নিয়ে সংকটের মধ্যে রয়েছে। তার ব্যক্তিগত পরিস্থিতি ঝুঁকির মধ্যে রয়েছে এবং সে তার দায়দায়িত্ব নিয়েও বেশ উদাসীন হয়ে পড়েছে। এমন সময়; তার সহকারী তার কর্মজীবনকে পুনরুজ্জীবিত করার জন্য তামিল চলচ্চিত্রের মতো একটি বাণিজ্যিক চলচ্চিত্র তৈরি করার পরামর্শ দেয়। কিন্তু তিনি সহকারীর পরামর্শ না মেনে বরং নিজের তৈরি মৌলিক কাহিনী নিয়ে নিজে চলচ্চিত্রটি প্রযোজনা করার সিদ্ধান্ত নেয়। সে তার বাবাকে রাজি করায় তাদের বাড়িটি বন্ধক রাখার জন্য। একদিন তাকে সুভাষ নামে একজন ফোন করে এবং চলচ্চিত্র নির্মাণের সমস্ত টাকা সে দিতে চায়; কিন্তু এর পরিবর্তে বোয়টিতে অভিনেত্রী নিতে হবে সুভাষের পছন্দ করা একজনকে। নিখিল রাজি হয়ে যায় এবং সুভাষের পছন্দমত নন্দিতা (রিমঝিম গুপ্ত) নামে একটি মেয়ের সাথে বোয়ের শুটিং শুরু করে।

শহরে ধারাবাহিকভাবে বোমা বিস্ফারণ ঘটে এবং সুভাষকে এই ঘটনার মূল অভিযুক্ত করা হয়। যে নিন্দিতার বয়ফ্রেন্ডও বটে। এই বোয়টিও তার অন্যান্য বোয়ের মতোই ফ্লপ করে। অবশেষে নিখিল বাণিজ্যিক বোয় তৈরিতে রাজি হয়।

পুরস্কার
--------

* **২০০৯ জাতীয় চলচ্চিত্র পুরস্কার (ভারত)**
* বিজয়ী - সেরা নেপথ্য গায়িকার জন্য জাতীয় চলচ্চিত্র পুরস্কার - নীলাঞ্জনা সরকার - "বয়ে যায় শুধু বিষ..."

তথ্যসূত্র
---------

1. 1 2

বহিঃসংযোগ
---------

* ইন্টারনেট মুভি ডেটাবেজে *হাউসফুল*  (ইংরেজি)
একটি ডামিকে মৌখিক ঔষুধ কীভাবে দেওয়া যায়; মেডিক্যাল পেশায় বর্ণনা করা হচ্ছে।
তরল গ্রহণের সময় মৌখিক ব্যবস্থাপনা
**মৌখিক ব্যবস্থাপনা** হচ্ছে ব্যবস্থাপনারই একটি পথ; যেখানে পদার্থ মুখ দিয়ে গ্রহণ করা হয়। মুখের মাধ্যমে যে ঔষুধ গ্রহণ করা হয় তাকে সংক্ষেপিতভাবে **Per os** (P.O.) নামেও ডাকা হয়। অনেক ঔষুধ মুখ দিয়ে গ্রহণ করা হয়; যাতে করে ঔষুধের একটা সুশৃঙ্ক্ষল পদ্ধতিগত প্রভাব পরে এবং উদাহরণস্বরুপ রক্ত প্রবাহের মাধ্যমে তা শরীরের বিভিন্ন স্থানে পৌঁছায়।

পরিভাষা
-------

"Per os" (/ˌpɜːrˈoʊs/; P.O.) হচ্ছে ল্যাটিন শব্দ থেকে আগত একটি adverbial phrase; যার অর্থ "উন্মুক্ত হওয়া" অথবা "উন্মুক্ত হওয়ার পথ"। এই অভিব্যক্তি ঔষুধ মুখের মাধ্যমে গ্রহণ করার সময় ব্যবহৃত হয়। এই সংক্ষেপিত শব্দ P.O মেডিক্যাল প্রেসক্রিপশনে ব্যবহৃত হয়।

পর্যবেক্ষণ
----------

মৌখিক ব্যবস্থাপনা হচ্ছে অভ্যন্তরীণ ব্যবস্থাপনার অংশ; যেখানে দেখা যায়

* বিউক্যাল, যা গালের ভিতর দ্রবীভুত হয়
* সাবলাবাইবাল, যা ঠোঁটের নিচে দ্রবীভুত হয়।
* সাবলিঙ্গুয়াল এডমিনিস্ট্রেশন, জিহ্বার নিচে দ্রবীভুত হয়, কিন্তু খুব দ্রুত শোষণের জন্য অনেকে একে parenteral route ভাবে।

শরীরের ভিতর যে ঔষুধ নেওয়া হয় তা বিভিন্ন রকম হতে পারে; যেমনঃ

* ট্যাবলেট যা পানিযোগে গলাধঃকরণ করা হয়, চিবানো হয় অথবা পানির নিচে রাখা হয়।
* ক্যাপসুল অথবা চিবানোযুক্ত ক্যাপসুল
* পাউডার
* ড্রপ
* তরল ঔষুধ অথবা সিরাপ।

সহজ পদ্ধতি
----------

ট্যাবলেট এবং ক্যাপসুল গলাধঃকরণ করার সময় আনুষঙ্গিক উপাদান হিসেবে পানি গ্রহণ করা হয়। যাতে সহজে ঔষুধ শরীরে প্রবেশ করতে পারে। যদি ট্যাবলেটের স্বাদ, গন্ধ ভালো না হয়; তাহলে সেক্ষেত্রে পানি সহযোগে ঔষুধ গলাধঃকরণ করাই অধিকতর শ্রেয়। যেসমস্ত ঔষুধ দাঁতের জন্য ক্ষতিকর; সেসব ঔষুধ নলের মাধ্যমে শরীরে প্রবেশ করানো হয়।

তথ্যসূত্র
---------

1. 1 2  Institute for Quality and Efficiency in Health Care। "Oral medications"। *Informed Health Online*। Institute for Quality and Efficiency in Health Care। সংগ্রহের তারিখ ২২ জুন ২০১৩।
2. 1 2 3  TheFreeDictionary > oral administration of medication Citing: Mosby's Medical Dictionary, 8th edition. 2009

টেমপ্লেট:Dosage forms
গোড্ডা জেলায় ধানক্ষেত 
**গোড্ডা জেলা** পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২রা জ্যৈষ্ঠ ১৩৯০ বঙ্গাব্দে(১৭ই মে ১৯৮৩ খ্রিস্টাব্দে) পুর্বতন সাঁওতাল পরগনা জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের উত্তর-পূর্ব অবস্থিত সাঁওতাল পরগনা বিভাগের অন্তর্গত৷ জেলাটির জেলাসদর গোড্ডা শহরে অবস্থিত এবং গোড্ডা মহকুমা ও মহাগামা মহকুমা নিয়ে গঠিত৷

নামকরণ
------

সংস্কৃৃত শব্দ গোড্ডার অর্থ পা, হাটু বা নিম্ন অংশ৷ অনুমান করা যায় রাজমহল পার্বত্য অঞ্চলে পাদদেশে অবস্থিত হওয়া থেকে এই নামটি এসেছে৷ জেলাসদরের নামে জেলাটির নামকরণ করা হয়েছে৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

জেলাটির উত্তরে বিহার রাজ্যের ভাগলপুর জেলা, উত্তর-পূর্বে (ঈশান) ঝাড়খণ্ড রাজ্যের সাহেবগঞ্জ জেলা, পূর্বে ঝাড়খণ্ড রাজ্যের সাহেবগঞ্জ জেলা ও ঝাড়খণ্ড রাজ্যের পাকুড় জেলা, দক্ষিণ-পূর্বে (অগ্নি) ঝাড়খণ্ড রাজ্যের পাকুড় জেলা, দক্ষিণে ঝাড়খণ্ড রাজ্যের দুমকা জেলা, দক্ষিণ পশ্চিমে (নৈঋত) বিহার রাজ্যের বাঁকা জেলা, পশ্চিমে ঝাড়খণ্ড রাজ্যের বাঁকা জেলা এবং উত্তর-পশ্চিমে (বায়ু) বিহার রাজ্যের ভাগলপুর জেলা অবস্থিত। 

জেলাটির আয়তন ২২৬৬ বর্গ কিমি।
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম।
জেলার আয়তনের অনুপাত ঝাড়খণ্ড রাজ্যের ২.৮৪%।

ভাষা
----

গোড্ডা জেলায় প্রচলিত ভাষাসমূহের পাইচিত্র তালিকা নিম্নরূপ -






২০১১ অনুযায়ী গোড্ডা জেলার ভাষাসমূহ

  **হিন্দী** (৫৩.৯৭%)  **সাঁওতালি** (১৭.৭২%)  খোরঠা (১০.৬০%)  **উর্দু** (৮.৪০%)  **বাংলা** (২.৮৪%)  মালতো (২.১৯%)  কুরুখ/ওরাওঁ (০.৬৫%)  অন্যান্য (৩.৬৩%)

ধর্ম
----

জনসংখ্যার উপাত্ত
----------------

মোট জনসংখ্যা ১০৪৭৯৩৯(২০০১ জনগণনা) ও ১৩১৩৫৫১(২০১১ জনগণনা)৷ 
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১২তম৷
ঝাড়খণ্ড রাজ্যের ৩.৯৮% লোক গোড্ডা জেলাতে বাস করেন৷
জেলার জনঘনত্ব ২০০১ সালে ৪৯৭ ছিলো এবং ২০১১ সালে তা বৃদ্ধি পেয়ে ৫৮০ হয়েছে৷ 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৫.৩৫% , যা ১৯৯১-২০১১ সালের ২১.৬৮% বৃদ্ধির হারের থেকে বেশি৷ 
জেলাটিতে লিঙ্গানুপাত ২০১১ অনুযায়ী ৯৩৮(সমগ্র) এবং শিশু(০-৬ বৎ) লিঙ্গানুপাত ৯৬০৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৪৩.১৩%(২০০১) তথা ৫৬.৪০%(২০১১)৷
পুরুষ স্বাক্ষরতার হার ৫৭.৫২%(২০০১) তথা ৬৭.৮৪%(২০১১)৷
নারী স্বাক্ষরতার হার ২৭.৩৯%(২০০১) তথা ৪৪.১৪% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৪১%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
**জন উইলিয়াম গাই** (ইংরেজি: John Guy; জন্ম: ২৯ আগস্ট, ১৯৩৪) নেলসনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬১ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, ওয়েলিংটন, নর্দার্ন ডিস্ট্রিক্টস, সেন্ট্রাল ডিস্ট্রিক্টস ও ক্যান্টারবারি এবং ইংরেজ কাউন্টি ক্রিকেটে নর্দাম্পটনশায়ার দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে স্লো-মিডিয়াম বোলিংয়ে পারদর্শিতা দেখিয়েছেন **জন গাই**।

প্রথম-শ্রেণীর ক্রিকেট
---------------------

১৯৫৩-৫৪ মৌসুম থেকে ১৯৭২-৭৩ মৌসুম পর্যন্ত জন গাইয়ের প্রথম-শ্রেণীর খেলোয়াড়ী জীবন চলমান ছিল। ১৯৫৩-৫৪ মৌসুমে ১৯ বছর বয়সে ৫৭ ও ১১৫ রান তুলেন। তন্মধ্যে, অ্যালেক্স মইরের চার ওভারে ৩৬ রান নিয়েছিলেন। দ্রুত পদচালনার অধিকারী জন গাই খাঁটিমানের আত্মরক্ষামূলকপন্থা অবলম্বনসহ অসীম ধৈর্য নিয়ে ব্যাটিং কর্মে অগ্রসর হতেন। সুযোগের সদ্ব্যবহার করে বলকে সজোরে আঘাত করে রান সংগ্রহ করতেন। ১৯৫৮ সালে নর্দাম্পটনশায়ারের পক্ষে খেলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে বারো টেস্টে অংশগ্রহণ করেছেন জন গাই। ৭ নভেম্বর, ১৯৫৫ তারিখে ঢাকায় স্বাগতিক পাকিস্তানের বিপক্ষে টেস্ট ক্রিকেটে অভিষেক ঘটে তার। ২৬ ডিসেম্বর, ১৯৬১ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।

১৯৫৫-৫৬ মৌসুমে ভারত ও পাকিস্তান গমন করেন। এ সফরে ৩৪.৭৭ গড়ে ৩১৩ রান তুলেন। হায়দ্রাবাদে দীর্ঘ সাত ঘণ্টা ক্রিজে অবস্থান করে ১০২ রানের ইনিংস উপহার দেন। এরপর আরও একবার ১৯৬১-৬২ মৌসুমে দক্ষিণ আফ্রিকা গমন করেন। টেস্টগুলোয় নিদারুণভাবে ব্যর্থ হন। তবে সমগ্র সফরে ৫৩৩ রান তুলেছিলেন তিনি।

ব্যক্তিগত জীবন
--------------

১৯৬০-এর দশকের শুরুরদিকে শেল অয়েলে কাজ করতেন। ক্রিকেট খেলোয়াড়ী জীবন থেকে অবসর নেয়ার পর জাতীয় দল নির্বাচকের ভূমিকায় অবতীর্ণ হয়েছিলেন জন গাই। নিউবারির পক্ষে ব্যাট হাতে প্রতিনিধিত্বমূলক খেলায় অংশ নিতেন। সতীর্থ নিউজিল্যান্ডীয় ক্রিকেটার ল্যান্স কেয়ার্নসের ন্যায় তিনিও কম হাতলের এক্সক্যালিবার ব্যাট ব্যবহার করতেন। বর্তমানে তিনি অস্ট্রেলিয়ার মেলবোর্নে বসবাস করছেন।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ১২ জুন ২০১৯।
3. ↑  NZ Cricketer Comes to Gisborne
4. ↑  Coverdale, Brydon। "The man behind Excalibur"। *ESPNcricinfo*। ESPN Inc.। সংগ্রহের তারিখ ৭ মে ২০১৯।
5. ↑   Eva, B. "Kiwi Cairns' six sixes in 1983", *The Sunday Age*, 3 February 2013, Sport section, p. 20.

আরও দেখুন
---------

* প্লাঙ্কেট শীল্ড
* গিফ ভিভিয়ান
* লিন্ডসে উইয়ার
* অকল্যান্ড ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জন গাই উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জন গাই  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ওয়ার্ল্ডক্যাট (লাইব্রেরি অফ কংগ্রেস হয়ে)

 |
| জাতীয় গ্রন্থাগার | 
* মার্কিন যুক্তরাষ্ট্র

 |
জিন্দাপীর মসজিদ
**জিন্দাপীর মসজিদ** বাংলাদেশের বাগেরহাট জেলায় অবস্থিত একটি পুরাকীর্তি। বাগেরহাট খান জাহান আলী মাজার এর পশ্চিম পাশ কিছুদূর এগিয়ে একটি রাস্তা নেমে গেছে যার পাশে এক গুম্বুজ বিশিষ্ট একটি মসজিদ যা জিন্দা পীরের মাজার নামে পরিচিত। জিন্দাপীরের মাজার ও মসজিদ একই প্রাচীর বেষ্টিত এলাকায় অবস্থিত।

বর্ণনা
------

একগম্বুজ বিশিষ্ট মধ্যযুগীয় এই মসজিদটি জিন্দাপীর মাজার কমপ্লেক্সের উত্তর-পশ্চিম কোনায় অবস্থিত। এই মসজিদের চারপাশের চারটি গোলাকার বুরুজ রয়েছে। মসজিদের দেয়ালগুলো গড়ে ১.৫২মিঃ পুরু। পূর্বের দেওয়ালে তিনটি দরজা ও পশ্চিমের দেওয়ালে তিনটি মেহরাব আছে। উত্তর ও দক্ষিণ দেয়ালে ১ টি করে দরজা। মসজিদে আট কোণাকৃতি ৪টি মিনার আছে যা বলয়-সমৃদ্ধ। মসজিদের গায়ে এখনও কিছু পোড়ামাটির চিত্রফলক আছে। মসজিদের নির্মান ও দেয়ালে পোড়াটির চিত্র খান-ই-জাহানী স্টাইলের পরিচয় প্রদান করে না। এই মসজিদটি পরবর্তীকালের। হোসেন শাহ বা তার পুত্র নুসরত শাহর আমলে নির্মিত হয়েছিল।

জিন্দাপীরের প্রকৃত নাম মতভেদ রয়েছে। কোন কোন ঐতিহাসিকের মতে তার নাম আহমদ খা। মি: ওমালীর মতে আহমদ আলী। আ: ফ: ম: জলিল এর মতে সৈয়দ আহমদ শাহ ওরফে জিন্দাপীর। মাযারের উত্তর পাশে একটি পাকা কবর আছে। যা জিন্দা পীরের পুত্রের কবর বলে চিহ্নিত হয়।

ভাঙা অবস্থায় থাকা ছাদের অর্ধগোলাকার গম্বুজটি ২০০২ সালে সংস্কার করা হয়।

আরও দেখুন
---------

* বাংলাদেশের মসজিদের তালিকা
* খুলনা বিভাগের মসজিদের তালিকা

তথ্যসূত্র
---------

1. ↑  "বাগেরহাট জেলার পুরাকীর্তি"। ৩০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।
২. বাঙলাদেশের প্রত্নসম্পদ: আবুল কালাম মোহাম্মদ যাকারিয়া
**হাইল্যান্ড পার্ক** হল কলকাতার বুকে নির্মিত ৩২.১৪ একর জায়গা জুড়ে বিস্তৃত এক বহুতল কমপ্লেক্স। এটি কলকাতায় চক গড়িয়া এলাকায় ইস্টার্ন মেট্রোপলিটান বাইপাস এর ওপর অবস্থিত। এই বহুতলে আছে আবাসিক কমপ্লেক্স, একটি শপিং মল এবং 'কাউন্টি' নামক একটি সামাজিক ক্লাব অন্তর্ভুক্ত আছে।

এই কমপ্লেক্সে আছে ৯ টি টাওয়ার। সেগুলি হল 'পিক' (২৮ তলা, ৮৬ মিটার (২৮২ ফুট)), 'কেপ' (২৪ তলা, ৭৪ মিটার (২৪৩ ফুট)), 'ব্রুক' (২৪ তলা, ৭৪ মিটার (২৪৩ ফুট)), ফজোর্ড (২১ তলা, ৬৫ মিটার (২১৩ ফুট) ), বে (২১ তলা, ৬৫ মিটার (২১৩ ফুট)), গ্লেন (১৮ তলা, ৫৬ মিটার (১৮৪ ফুট)), আইল (১৮ তলা, ৫৬ মিটার (১৮৪ ফুট)), রিজ (১৮ তলা, ৫৬ মিটার (১৮৪ ফুট))) এবং লচ (১৮ তলা, ৫৬ মিটার (১৮৪ ফুট))। ওখানে মোট ৯৪১ টি আবাসিক ইউনিট আছে, এর সাথে আছে প্রমিত এপার্টমেন্ট, দ্বৈত এপার্টমেন্ট ও পেন্ট-হাউস।

**হাইল্যান্ড পার্ক** হল ইস্টার্ন মেট্রোপলিটান বাইপাসের ওপরে অবস্থিত অন্যতম গুরুত্বপূর্ণ জায়গা। এর ঠিক সামনে যে শপিংমলটা অবস্থিত সেটা প্রায় ১৭৫,০০০ বর্গফুট (১৬,২৫৮ বর্গমিটার) জায়গা জুড়ে অবস্থিত। 

হাইল্যান্ড পার্কের সামনে ইস্টার্ন মেট্রোপলিটান বাইপাস
ইলিউসন বার
**গোটা পট্টি** অথবা গোটার কাজ হল ভারতের রাজস্থান রাজ্যে তৈরি একরকম সূচিশিল্প। এই প্রক্রিয়ায় অ্যাপ্লিক কৌশল ব্যবহৃত হয়। কারুকার্যের নকশা সম্প্রসারিত করার জন্যে বুননের সঙ্গে ছোট ছোট করে কাটা জরির ফিতে কিনারা দিয়ে লাগানো হয়। এই গোটা সূচিশিল্প দক্ষিণ এশিয়ার বিবাহ অনুষ্ঠান এবং যথাবিহিত পোশাকাদিতে ব্যাপকভাবে ব্যবহৃত হয়ে থাকে।

আলোকপাত
-------

 *গোটা* *পট্টি* সূচিশিল্পসহ নববধূর ঘাগরা
গোটা হল লখনউ থেকে আনা সোনা অথবা রুপোর ফিতে। বিভিন্ন রকমের এবং বিভিন্ন রঙের রঙিন সুতো আলাদা আলাদা মাপে সাটিন অথবা তেরছা বোনা কাপড়ে বুনলেও তাকে গোটা বলা হয়। এটা কিনারা বরাবর ব্যবহার করা হয়। গোটাযুক্ত পোশাকগুলো কোনো ধর্মীয় অনুষ্ঠান অথবা বিশেষ অনুষ্ঠানে ব্যবহার করা হয়ে থাকে।  গোটার কাজ করা হয় সাটিন কিংবা তেরছা বোনা বিভিন্ন রঙের সোনা অথবা রুপোর ফিতের টুকরো দিয়ে অ্যাপ্লিক কায়দায় বুনে। জর্জেট অথবা বন্ধিনি সোনা দেওয়া কাপড়ের বুনন দিয়ে জমির নকশাকে নানা সৃষ্টিশীল রূপ দেওয়া হয়। 

আসলে সূচিশিল্পে আগে প্রকৃত সোনা এবং রুপো ব্যবহৃত হোত, কিন্তু এগুলো ব্যয়বহুল হওয়ার জন্যে পরবর্তীকালে বিকল্প হিসেবে তামার ওপর রুপোর পরত দিয়ে কাজ চালানো হোত। এখনকার দিনে এমনকি আরো বেশি ব্যয়বহুল বিকল্পও পাওয়া যায়। তামার বদলে পলিয়েস্টার ফিল্ম নিয়ে তার ওপর প্রয়োজন অনুযায়ী ধাতব পরত সৃষ্টি করে কাজ চালানো হয়। একে বলে প্লাস্টিক গোটা এবং এটা অনেক বেশি টেকসই, কেননা, এটা বাষ্পরোধক এবং ধাতব গোটার মতো কলঙ্ক ধরেনা।

এই প্রক্রিয়া দীর্ঘ এবং সময় সাপেক্ষ। প্রথম ধাপ হল কাপড়ের ওপর নকশার খসড়া বসানো। কাপড়ের ওপর নকশা সহ ট্রেসিং পেপার চাপিয়ে এবং তার ওপর আঠালো চক পাউডার লেপে এটা করা হয়। নকশার ওপর নির্ভর করে গোটাকে বিভিন আকারে কাটা এবং ভাঁজ করা হয়। এরপর একে হেম সেলাই অথবা পিছন দিক থেকে সেলাই করে কাপড়ের ওপর অ্যাপ্লিক করা হয়।

অঞ্চলভিত্তিক বিশেষত্ব অনুযায়ী আকর্ষণীয় ধরনের গোটা দেখা যায়, এবং একেকটি মূলভাব অনুযায়ী আলাদা আলাদা নামকরণ করা হয়। এই মূল ভাবগুলো সাধারণত প্রকৃতি থেকে উৎসারিত এবং ফুল, পাতা এবং প্রাণিকূল, যেমন ময়ূর, টিয়া ও হাতিদের নামে গঠিত হয়ে থাকে। 

গোটা দেখতে সমৃদ্ধ এবং ভারি সুন্দর কিন্তু পরতে হালকা।

রাজস্থানে নানা মাঙ্গলিক অনুষ্ঠানে গোটার কাজ করা সাজসজ্জা পরা হয়। সাধারণত দোপাট্টা, পাগড়ির কিনারা এবং ঘাগরার ওপর গোটার কাজ করা হয়ে থাকে।

তথ্যসূত্র
---------

1. ↑  ":: Mita's Craft :: Gota Work"। Mitascraft.com। ২০১৪-০১-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-০১।
2. 1 2 3 4 5 6  "Embroidery on Indian wedding wear | Gota work"। Marrymeweddings.in। ২০১১-১১-২৪। সংগ্রহের তারিখ ২০১৪-০১-০১।
3. 1 2  "Gota Work—The Pride of Rajasthan | iGoa"। Navhindtimes.in। ২০১০-০৬-২৬। ২০১৪-০১-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-০১।
4. ↑  Hoey, William (২০ অক্টো ২০১১)। *A Monograph on Trade and Manufactures in Northern India*। Cambridge University Press। পৃষ্ঠা 214। আইএসবিএন 9781108036603। সংগ্রহের তারিখ ১০ জুলাই ২০১৩।